**NABAVA KUĆANSKIH I OSNOVNIH HIGIJENSKIH POTREPŠTINA ZA KRAJNJE KORISNIKE U SKLOPU PROJEKTA „RUKA PODRŠKE“ – Klub za starije osobe Mariška, Koprivnica**

Temeljem Ugovora o dodjeli bespovratnih sredstava Kodni broj: UP.02.1.1.05.0139 (KLASA:?, URBROJ: ?, u sklopu programa zapošljavanja žena „Zaželi“ (Broj poziva: UP.02.1.1.05) i u sklopu provedbe projekta „Ruka podrške“, Kluba za starije osobe „Mariška“ iz Koprivnice (u daljnjem tekstu: Naručitelj) dana 10. listopada 2018. godine objavljuje

**OBAVIJEST O NABAVI**

**1. PODACI O NARUCITELJU**

Naručitelj: Klub za starije osobe „Mariška“
Adresa: Trg Eugena Kumičića 17, 48 000 Koprivnica
OIB: 87707512563
Telefon: +385 (0)48/250-214
Telefax: +385 (0)48/250-216
Elektronička pošta: klub.mariska@email.t-com.hr
Internetska adresa**:** [**www.dom-kc.hr**](http://www.dom-kc.hr)

**2. EVIDENCIJSKI BROJ NABAVE**02.1.1.05.0139-1

**3. VRSTA POSTUPKA NABAVE**

Vrsta postupka nabave je postupak iz članka 5.4. Ugovora o dodjeli bespovratnih sredstava Kodni broj: UP.02.1.1.05.0139 (Javno nadmetanje za osobe koje nisu obveznici Zakona o javnoj nabavi - NOJN).

**4. OSNOVNE INFORMACIJE O PREDMETU NABAVE**

Predmet nabave je nabava kućanskih i osnovnih higijenskih potrepština (higijenske i dezinfekcijske potrepštine) za krajnje korisnike sukladno *Ponudbenom troškovniku (u daljnjem tekstu: Troškovnik, Prilog III)*, koji je sastavni dio ove Obavijesti o nabavi. Predmet nabave nije podijeljen u grupe te je Ponuditelj u obvezi ponuditi cjelokupan predmet nabave, odnosno Ponuda mora sadržavati sve stavke iz *Troškovnika ( Prilog III)*. Količine su okvirne, a nalaze se u *Troškovniku (Prilog III)*. Stvarna količina realizirana tijekom provedbe Ugovora o nabavi može biti manja ili veća od okvirne količine. Ukupna plaćanja bez PDV-a na temelju svih izdanih računa ne smiju prelaziti procijenjenu vrijednost nabave.

**5. DOKUMENTACIJA ZA NADMETANJE**

Obavijest o nabavi kao i cjelokupna Dokumentacija za nadmetanje je dostupna za besplatno preuzimanje na mrežnoj stranici www.struktumifondovi.hr i na stranici [www.dom-kc.hr](http://www.dom-kc.hr)

**6. ROK ZA DOSTAVU PONUDA**

Rok za dostavu Ponuda je 23. listopad 2018. godine u 12:00 sati prema srednjeeuropskom vremenu. Smatrat će se da su pravovremeno dostavljene one Ponude koje do navedenog roka budu zaprimljene od strane Naručitelja. Adresa na koju se dostavljaju Ponude je: Klub za starije osobe „Mariška“, Trg Eugena Kumičića 17, 48 000 Koprivnica, a sukladno uputama iz Dokumentacije za nadmetanje.

**7. JEZIK**

Ponuda mora biti izrađena na hrvatskom jeziku i latiničnom pismu. Sva dokumentacija koja se prilaže uz Ponudu mora biti na hrvatskom jeziku. Iznimno, pojedini dijelovi Ponude (isključivo pojedine riječi ili sintagme) mogu biti i na stranom jeziku, i to samo za pojmovlje za koje ne postoji ili odgovarajuće ili uvriježeno stručno pojmovlje na hrvatskom jeziku, a koje se u stručnom sektorskom jeziku rabi kao takvo i razumljivo je na stranom jeziku. Ukoliko je Ponuditelj registriran izvan Republike Hrvatske ili je dokument na stranom jeziku, uz prilaganje dokumenata na stranom jeziku, Ponuditelj je dužan uz svaki dokument priložiti i ovjereni prijevod na hrvatski jezik.

**8. TRAJANJE POSTUPKA**

Za vrijeme trajanja roka za dostavu Ponuda gospodarski subjekti mogu postavljati pitanja i zahtijevati pojašnjenja vezana za Dokumentaciju za nadmetanje. Sva pitanja koja gospodarski subjekt želi postaviti Naručitelju, a proizlaze iz eventualnih nejasnoća u sadržaju Dokumentacije za nadmetanje, kao i svaka druga komunikacija između Naručitelja i gospodarskih subjekata mora biti isključivo u pisanom obliku putem elektroničke pošte: marko.gregur@dom-kc.hr i/ili klub.mariska@email.t-com.hr s naznakom ***evidencijskog broja nabave***.

Naručitelj se obvezuje odgovoriti na zahtjeve za pojašnjenjem i dodatnim informacijama vezanima uz Dokumentaciju za nadmetanje isključivo ako su zahtjevi pravovremeni te dostavljeni putem elektroničke pošte na adresu kontakt osobe marko.gregur@dom-kc.hr i/ili klub.mariska@email.t-com.hr.

Naručitelj je dužan odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva (poveznice:www.strukturnifondovi.hr i www.dom-kc.hr)

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom **5. (petog)** dana prije dana u kojem ističe rok za dostavu Ponuda u postupku javnog nadmetanja.

Zahtjev se smatra pravovremenim ako je dostavljen Naručitelju najkasnije tijekom **7. (sedmog)** dana prije dana u kojem ističe rok za dostavu Ponuda u postupku javnog nadmetanja.